Es celebra l'onzena edició de la Festa de la Primavera a Alaquàs
12/05/2006 11:06:00

# Es celebra l'onzena edició de la Festa de la Primavera a Alaquàs

*   12/05/2006 11:06:00
*   [Imprimir](#)
*   Compartir
*    https://www.alaquas.org/documento.asp?id\_do=9820

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9820%2F0&title=Ajuntament%20d%27Alaqu%C3%A0s.%20Premsa.Es%20celebra%20l%27onzena%20edici%C3%B3%20de%20la%20Festa%20de%20la%20Primavera%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9820/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9820/9820_Form_4.jpg)](https://www.alaquas.org/ficheros/documentos/2006/2/9820/9820_Form_10.jpg "<a href='https://www.alaquas.org/ficheros/documentos/2006/2/9820/9820_Form_10.jpg' target=_blank><i class='fa fa-external-link' aria-hidden='true'></i>.Es celebra l'onzena edició de la Festa de la Primavera a Alaquàs</a>")

En la sisena edició del Joc Solidari 2006 els col·legis de la ciutat han arreplegat més de 10.000 euros per a projectes de cooperació internacional

El dissabte dia 13 de maig es va celebrar a Alaquàs l'onzena edició de la Festa de la Primavera, un encontre infantil i jove organitzat per l'Ajuntament d'Alaquàs i que compta amb la col·laboració de diversos centres escolars i associacions de la ciutat. L'Alcalde d'Alaquàs va estar present també en aquesta festa tradicional ja en el municipi.

A la Festa de la Primavera, que va tindre lloc al parc de la Sequieta a partir de les 11 hores del matí, hi va haver tres espais. L'espai infantil, dirigit a les i els menors de la ciutat, va comptar amb tot tipus de jocs, tallers, atraccions infantils i regals. En l'espai jove hi va haver activitats esportives, exhibicions de patinatge i tallers; i a l'espai solidari es va celebrar la sisena edició del Joc Solidari, activitat central de la Comissió Solidària de la Casa de Joventut Sauqala on es recapten diners per a projectes de cooperació internacional.

En aquesta activitat, a través de la qual es vol ensenyar les i els xiquets mitjançant proves les diferències que hi ha als cinc continents del món, han participat sis col·legis d'Alaquàs,  cadascun amb un projecte de cooperació en concret. En total es van recaptar 10.910 euros que es repartiran en quatre projectes de cooperació.

El col·legi Madre Josefa Campos i el Sanchis Almiñano van participar per recaptar fons per a l'ampliació d'un menjador en la zona marginal del municipi de Bello (Colòmbia), a través de l'ONG Fe i Alegria.

El col·legi Vila d'Alaquàs juntament amb el González Gallarza destinaran la seua ajuda als fills i filles de les mares soles en situació complicada de la ciutat d'Agadir (Marroc). El col·legi públic Bonavista donarà suport a l'organització de xiquets i xiquetes treballadores del Cantón de Paute, al municipi d'Azuay (Equador); el fons recaptats pel col·legi Olivar I es destinaran a la formació de promotors de medicina tradicional en la Regió de la Serra Sud de l'Estat de Oaxaca (Mèxic).

A les 13 hores es va fer entrega dels premis de participació del VI Joc Solidari organitzat per la Comissió Solidària de la Casa de Joventut Sauqala i l'Ajuntament i en el què col·laboren els col·legis de la ciutat i l'Associació de Comerciants d'Alaquàs. L'Alcalde d'Alaquàs va estar l'encarregat d'obsequiar a tots els centres escolars amb un diploma per la seua participació.

Es van fer públics també els guanyadores i les guanyadores del Concurs de Literatura i dibuix "El Teuladí", que cada any organitza l'Ajuntament d'Alaquàs per tal de fomentar la lectura i l'escriptura entre els i les escolars de la ciutat.